Jalan Negeri Kedah K751

Jalan Negeri Kedah K751 (dikenali sebagai Jalan Charuk Sik 'A' dan Jalan IADP Charuk Sik A) ialah jalan negeri timur-barat yang terletak di Daerah Baling, dalam negeri Kedah, Malaysia. Pewartaan jalan negeri ini terletak di bahagian tengah Daerah Baling dalam zon Mukim Pulai. Penghujung barat K751 terletak di simpang K15 di Kampung Charok Sik manakala penghujung timurnya terletak di simpang jalan yang sama di Kampung Charok Kelian, dengan panjang jajarannya mencecah .

 Gambaran keseluruhan 
K751 bermula sebagai kilometer sifar di Kampung Charok Sik, di simpang tiga Jalan Negeri K15 (Jalan Batu 42–Parit Panjang). K751 bertindak sebagai jalan pintasan kepada K15 dan bakal menelusuri kaki bukit Bukit Siring. Jalan raya ini menuju ke utara lalu melengkung ke selatan dengan melalui kawasan perkampungan. Lalu, K751 akan merentasi sebatang anak sungai Sungai Charok Kelian yang berpunca di Bukit Buloh. Selepas melintasi Sungai Charok Kelian, K751 akan memasuki kawasan perkampungan Kampung Charok Kelian dan membuat pertemuan dengan K750 (Jalan Charok Kelian 'B'). Jajaran K751 diteruskan menuju ke arah barat daya untuk membuat pertemuan antara K15 sebagai penamatnya, secara simpang tiga bertentangan dengan Masjid As-Syakirin di kawasan perkampungan yang sama.

Secara keseluruhan, jajaran Jalan Negeri K751 yang telah diwarta terletak dalam kawasan luar bandar di bahagian tengah Daerah Baling. K751 merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Daerah Baling, melalui Kerajaan Negeri Kedah. Nama jalan raya bagi K751 yang diwarta dalam Sistem Maklumat Rekod-Rekod Jalan Raya Malaysia (MARRIS) ialah Jalan IADP Charuk Sik A.

 Persimpangan utama 
Kesemua bahagian jalan negeri ini terletak di Daerah Baling, Kedah, Malaysia.

|-

 Lihat juga 
 Senarai jalan negeri di Kedah

 Rujukan 

 Pautan luar 
 Peta Jalan Raya JKR Semenanjung Malaysia, Jabatan Kerja Raya Malaysia

751
Kategori:Pengangkutan di Mukim Pulai, Kedah